На основу члана 32 Закона о локалној самоуправи („Сл.гласник РС“ бр. 129/2007) и члана 40 Статута општине Чајетина („Сл.лист општине Чајетина“, бр. 7/2008) Скупштина општине Чајетина, на седници одржаној 21. октобра 2016. године, доноси

**ОДЛУКУ О РАСПИСИВАЊУ ИЗБОРА ЗА САВЕТЕ МЕСНИХ ЗАЈЕДНИЦА НА ТЕРИТОРИЈИ ОПШТИНЕ ЧАЈЕТИНА**

**I**

 Избори са чланове Савета месних заједница на територији општине Чајетина одржаће се 27.новембра 2016.године у времену од 10:00 до 15:00 часова, у просторијма месних заједница или другим просторијама које одреди Савет месне заједнице.

**II**

 Изборе за чланове Савета спровешће изборне комисије одређене од стране Савета месних заједница.

**III**

 Савети месних заједница бираће се непосредним, тајним гласањем на основу општег и једнаког изборног права и сваки грађанин са пребивалиштем на подручју месне заједнице, који је навршио 18 година живота има право да бира и буде биран у Савет месне заједнице.

**IV**

 Избори ће се спровести на основу статута општине, Одлуке о месниим заједницама и статута месних заједница.

**V**

Ову одлуку објавити у Службеном листу општине Чајетина, у средствима јавног информисања, на огласним таблама МЗ и општине Чајетина.

**СКУПШТИНА ОПШТИНЕ ЧАЈЕТИНА**

**Број: 02-117/2016-01 од 21. октобра 2016. године**

 **ПРЕДСЕДНИК**

**Скупштине општине**

 *Милоје Рајовић*